LIETUVOS RESPUBLIKOS

ENERGETIKOS MINISTRO

Į S A K Y M A S

**DĖL LIETUVOS RESPUBLIKOS ENERGETIKOS MINISTRO
2010 M. GEGUŽĖS 19 D. ĮSAKYMO NR. 1-145 „DĖL INFORMACIJOS, SUSIJUSIOS SU ENERGETIKOS VEIKLA, TEIKIMO VALSTYBĖS INSTITUCIJOMS, ĮSTAIGOMS IR TREČIOSIOMS ŠALIMS TAISYKLIŲ PATVIRTINIMO“ PAKEITIMO**

2011 m. spalio 27 d. Nr. 1-261

Vilnius

Vadovaudamasis Lietuvos Respublikos šilumos ūkio įstatymo (Žin., 2003, Nr. ; 2007, Nr. ; 2011, Nr. ) 22 straipsnio 5 dalimi,

1. P a k e i č i u Lietuvos Respublikos energetikos ministro 2010 m. gegužės 19 d. įsakymą Nr. 1-145 „Dėl Informacijos, susijusios su energetikos veikla, teikimo valstybės institucijoms, įstaigoms ir trečiosioms šalims taisyklių patvirtinimo“ (Žin., 2010, Nr. ):

1.1. Įrašau įsakymo preambulėje po žodžio „dalimis“ žodžius „Lietuvos Respublikos šilumos ūkio įstatymo (Žin., 2003, Nr. ; 2007, Nr. ; 2011, Nr. ) 22 straipsnio 5 dalimi,“.

1.2. Nurodytu įsakymu patvirtintas Informacijos, susijusios su energetikos veikla, teikimo valstybės institucijoms, įstaigoms ir trečiosioms šalims taisykles:

1.2.1. papildau šiuo 36¹ punktu:

„36¹. Asmenys, vykdantys pastato šildymo ir karšto vandens sistemų prižiūrėtojo (eksploatuotojo) veiklą (toliau – teikėjai), savo veikimo teritorijoje pagal kompetenciją galutiniams energijos vartotojams teikia susijusią su šia veikla informaciją apie:

36¹.1. veiklos pajamas;

36¹.2. sąnaudas;

36¹.3. sistemų eksploatavimą (atliktų darbų sąrašą);

36¹.4. kainas ir tarifus, jų struktūrą;

36¹.5. paslaugų teikimo sąlygas;

36¹.6. jeigu pastato šildymo ir karšto vandens sistemų prižiūrėtojo (eksploatuotojo) veiklą vykdo juridinis asmuo – ketvirtinius ir metinius finansinius-balansinius rodiklius, investicijų dydžius, duomenis apie investuotojus, darbuotojų skaičių, savininkams (dalyviams) išmokėtų dividendų ar tantjemų dydį, bendrovės valdymo organų narių ir vadovaujančių darbuotojų (stebėtojų tarybos, valdybos narių, vadovų, jų pavaduotojų, padalinių vadovų, vyriausiųjų finansininkų (buhalterių) ir jų pavaduotojų) darbo užmokesčio dydį bei jiems kitais pagrindais išmokėtas lėšas“;

1.2.2. įrašau 37 punkte po žodžio „tiekėjai“ žodį „teikėjai“ ir po skaičiaus „36“ skaičių „ir (ar) 36¹“;

1.2.3. įrašau 38 punkte po žodžio „tiekėjai“ žodį „teikėjai“ ir po skaičiaus „36“ skaičių „ir (ar) 36¹“;

1.2.4. įrašau 44 punkte po skaičiaus „36“ skaičių „36¹“.

2. N u s t a t a u, kad šis įsakymas įsigalioja 2011 m. lapkričio 1 d.

Energetikos ministras Arvydas Sekmokas